خوان كارلوس الاولانى ملك اسپانيا من يوم 22 نوفمبر سنة 1975 بعد وفاة فرانسيسكو فرانكو حسب قانون خلافة رئيس الدوله لسنة 1947 و الدستور الاسبانى اللى وافئ عليه الشعب الاسپانى ف استفتاء شعبى يوم 6 ديسمبر سنة 1978 و صدر يوم 27 ديسمبر نفس السنه. يوم 2 يونيه 2014، أعلن خوان كارلوس انه هايتنازل عن العرش لصالح ابنه الامير فيليبى وتاريخ التنازل والتسليم لفيليبى يوم 19 2014. خوان كارلوس و مراته هايحتفظو بالقابهم. خوان كارلوس اتولد فى روما, ايطاليا يوم 5 يناير سنة 1938 و هو حفيد الفونسو التلاتاشر ملك اسپانيا وأبوه هو خوان كونت بارسلونا . خوان كارلوس اتجوز الاميرة صوفيا بنت الملك باول الاولانى ملك اليونان الكبيرة يوم 14 مايو سنة 1962 . خوان كارلوس و صوفيا خلف الاميرة ايلينا سنة 1963 و الاميرة كريستينا سنة 1965 و الامير فيليبى سنة 1968، ولى العهد. خوان كارلوس زار اسبانيا اول مره لما كان عنده عشر سنين، و كمل دراسته الثانوية ف مدرسة سان ايزيدرو ف مدريد. سنة 1955 ابتدا دراسته الأكاديمية في الكلية العسكرية و اتعين طيار عسكرى سنة 1960. سنة 1961 دخل جامعة كومبلوتينسا ف مدريد علشان يكمل دراسه ف القانون. الملك خوان كارلوس معروف بشخصيته القويه و انه بيحب يكون عادل بين الناس.